**Anexa nr. 8**

**la Ordinul ARFC**

**nr. 29 din 13.07.2021**

**CONTRACT**

**DE ACORDARE A SUBVENŢIEI ÎN AVANS**

**Nr. \_\_\_\_\_**

„\_\_\_\_”\_\_\_\_\_\_\_\_\_\_\_\_\_\_20\_\_\_\_\_ mun. Chişinău

**1. PĂRȚILE CONTRACTANTE**

Agenția de Intervenţie şi Plăti pentru Agricultură (Agenţia), cu sediul în mun. Chişinău, bd. Ştefan cel Mare şi Sfânt, 162 (MD-2004), reprezentată de Vadim CURMEI, director, pe de o parte

şi

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (Beneficiar), cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pe de altă parte, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ambele denumite în continuare „părţi” sau în mod individual „parte”, având în vedere decizia Comisiei de Evaluare și Selectare adoptată prin Procesul-verbal nr. \_\_\_ din\_\_\_\_\_\_\_\_\_\_\_, prin care proiectul investițional corespunzător dosarului de subvenționare nr. \_\_\_\_\_\_\_\_\_\_\_\_\_\_a fost selectat pentru finanțare, au consimțit încheierea prezentului contract, cu următoarele clauze:

**2. OBIECTUL CONTRACTULUI**

Agenția va acorda beneficiarului subvenții în avans pentru investiția ce urmează a fi efectuată în conformitate cu măsurile din Regulamentul **privind condiţiile şi procedura de acordare a subvenţiilor în avans pentru proiectele investiţionale de îmbunătăţiri funciare întru implementarea Programului de îmbunătăţiri funciare în scopul asigurării managementului durabil al resurselor de sol pentru anii 2021-2025, aprobat prin** Hotărârea Guvernului nr. 985/2020, iar beneficiarul va implementa proiectul investițional subvenționat și va menține criteriile de eligibilitate conform prevederilor Regulamentului, prezentului contract și a proiectului/planului de afaceri.

**3. VALOAREA CONTRACTULUI ŞI COFINANŢAREA**

3.1. Valoarea proiectului investițional constituie \_\_\_\_\_\_\_\_\_\_\_\_ lei, dintre care \_\_\_\_\_\_\_\_\_\_\_\_ lei reprezintă valoarea proiectului eligibil.

3.2. Valoarea subvenției aprobate conform procesului-verbal al Comisiei de evaluare și selectare nr. \_\_\_\_\_\_\_\_\_\_\_\_ din\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ constituie \_\_\_\_\_\_\_\_\_\_\_\_ lei.

3.3. Contribuția financiară a beneficiarului de subvenții este de \_\_\_% din valoarea proiectului investițional (investiției eligibile + cheltuielile neeligibile) echivalent a \_\_\_\_\_\_\_\_\_\_\_\_\_\_\_ lei.

**4. MODALITATEA DE PLATĂ**

4.1. Pentru măsurile de sprijin financiar nr. 1, nr. 2 şi nr. 3, plata subvenţiei în avans se efectuează, conform prevederilor Hotărârii Guvernului nr. 985/2020.

4.2. Plata subvenţiei în avans pentru măsurile de sprijin financiar se efectuează în modul următor (*pct. 55 din Regulament):*

4.3. 1) tranşa I, în mărime de 70% din valoarea subvenţiei conform dosarului/proiectului investiţional aprobat de Comisie, este oferită beneficiarului în baza cererii de debursare, după semnarea cu Agenţia a contractului de acordare a subvenţiei în avans. Această plată se efectuează după prezentarea documentelor confirmative ce dovedesc deschiderea şi transferarea mijloacelor financiare, contribuţie proprie, în conturile existente în trezorerie sau în băncile comerciale pentru nonbugetari, în proporție de cel puțin 20% din valoarea proiectului investiţional;

4.4. 2) tranşa a II-a, în mărime de 30% din valoarea subvenţiei conform dosarului/proiectului investiţional aprobat de Comisie, este oferită beneficiarului în baza cererii de debursare. Temei pentru debursare constituie confirmarea cheltuielilor în valoare de 100% din valoarea proiectului investițional, însoţite de documente financiare: actele primare contabile (copiile facturilor fiscale/declarațiilor vamale, invoice-urilor), ordinele de plată, devizul de cheltuieli al lucrărilor efectuate, precum şi actul de verificare în teren al Agenţiei, în care se confirmă cheltuielile suportate de către beneficiar şi stadiul operaţional al proiectului. În cazul în care în urma implementării proiectului investiţional suma investiţiilor este mai mică decât cea estimată la momentul încheierii contractului de acordare a subvenţiei în avans, tranşa finală constituie diferenţa dintre suma totală a subvenţiei şi tranşele achitate anterior. Beneficiarul de subvenţii este obligat ca după finalizarea proiectului să prezinte documentaţia financiară necesară: actele primare contabile (copiile facturilor fiscale/declarațiilor vamale, invoice-urilor), ordinele de plată, devizul de cheltuieli al lucrărilor efectuate, copia procesului-verbal de recepţie la finalizarea lucrărilor, precum şi a procesului-verbal de recepţie finală, însoţite de acordul de mediu sau de avizul expertizei ecologice de stat, eliberat în modul stabilit, documentaţia de proiect şi devizul de cheltuieli.

**5. TERMENUL DE IMPLEMENTARE A PROIECTULUI INVESTIȚIONAL**

Termenul de implementare a proiectului investițional propus conform dosarului de subvenționare nr. \_\_\_\_\_\_\_\_\_\_\_\_\_\_\_\_\_\_\_\_ este de \_\_\_\_\_ luni, dar nu mai mult de 24 luni de la data semnării prezentului contract.

**6. TERMENUL DE VALABILITATE AL CONTRACTULUI**

Perioada de valabilitate a prezentului contract se extinde pentru o perioadă de 5 ani, perioadă ce include monitorizarea proiectului investițional de către Agenție, care se va calcula de la data când obiectul investițional a fost dat în exploatare.

**7. DREPTURILE ŞI OBLIGAȚIILE PĂRŢILOR**

7.1. Beneficiarul are dreptul:

a) să i se achite subvenția solicitată conform pct. 3-4, în caz că respectă integral clauzele prezentului contract, prevederile Regulamentului și a altor acte normative care reglementează domeniul subvenționării;

b) să fie informat de către Agenție referitor la data și ora efectuării verificărilor pe teren a obiectului investiției, cu cel puțin 3 zile calendaristice înainte de efectuarea verificărilor respective;

c) să participe la verificările pe teren a obiectului investiției;

d) să i se aducă la cunoștință concluziile formulate de Agenție în rezultatul verificărilor pe teren a obiectului investiției;

e) să formuleze obiecții la concluziile și constatările Agenției consemnate în rezultatul verificărilor pe teren a obiectului investiției;

f) să adreseze Agenției cereri și demersuri referitoare la implementarea proiectului investițional.

7.2. Beneficiarul care a solicitat sprijin financiar este obligat:

a) să respecte clauzele prezentului contract, prevederile Regulamentului și a altor acte normative care reglementează domeniul subvenționării;

b) să finalizeze implementarea proiectului investițional propus înăuntrul termenului specificat la pct. 5;

c) să asigure durabilitatea proiectului investițional pe parcursul a 5 ani după darea în exploatare a obiectului subvenționat;

d) să deţină actele permisive necesare pentru efectuarea investiţiei şi să respecte cerinţele specifice de mediu asociate investiţiei;

e) să nu admită ca proiectul investiţional, la etapa implementării, să constituie obiect de finanţare nerambursabilă în cadrul altor programe finanţate din bugetul de stat sau din sursele partenerilor de dezvoltare.

f) să menţină funcţionalitatea infrastructurii şi să evite orice modificare substanţială care afectează condiţiile infrastructurii, ceea ce poate duce la subminarea obiectivelor sale iniţiale;

g) să prezinte trimestrial Agenției un raport de progres referitor la implementarea proiectului investițional;

h) să informeze în scris Agenția despre modificările operate în proiect/plan de afaceri, dar nu mai târziu de 5 zile lucrătoare de la data operării modificărilor;

i) să anunțe în scris Agenția atunci când termenul de implementare a proiectului va fi depăşit, cu indicarea cauzelor care au determinat nerespectarea termenului;

j) să prezinte Agenției, în termen de cel mult 3 zile lucrătoare, informaţia şi documentele solicitate în cadrul verificărilor pe teren a obiectului investiţiei pentru care a fost acordată subvenţia;

k) să răspundă, în cel mult 5 zile lucrătoare, demersurilor și solicitărilor Agenției expediate prin poștă, poșta electronică, fax și orice alte mijloace de comunicare;

l) să verifice poșta electronică indicată în cererea de acordare a subvenției cel puțin o dată la 3 zile calendaristice pentru a lua act de eventualele mesaje sau notificări parvenite de la Agenție;

m) să înlăture neajunsurile constatate în legătură cu implementarea proiectului investițional și/sau menținerea criteriilor de eligibilitate care au stat la baza acordării subvenției, în termenul și modul propus de beneficiar și aprobat de Agenție sau indicat în mod expres de către Agenție;

n) să restituie subvenția acordată în caz că nu respectă prevederile prezentului contract, ale Regulamentului și a altor acte normative din domeniul subvenționării, precum și în caz de rezoluțiune a contractului;

7.3. Beneficiarul care a solicitat sprijin financiar conform măsurii nr. 2 este obligat:

a) să respecte clauzele prezentului contract, prevederile Regulamentului și a altor acte normative care reglementează domeniul subvenționării;

b) să deţină actele permisive necesare pentru efectuarea investiţiei şi să respecte cerinţele specifice de mediu asociate investiţiei;

c) să nu admită ca proiectul investiţional, la etapa implementării, să constituie obiect de finanţare nerambursabilă în cadrul altor programe finanţate din bugetul de stat sau din sursele partenerilor de dezvoltare.

d) să finalizeze implementarea proiectului investițional propus înăuntrul termenului specificat la pct. 5;

e) să prezinte trimestrial Agenției un raport de progres referitor la implementarea proiectului investițional;

f) să informeze în scris Agenția despre modificările operate în proiect/plan de afaceri, dar nu mai târziu de 5 zile lucrătoare de la data operării modificărilor;

g) să anunțe în scris Agenția atunci când termenul de implementare a proiectului va fi depăşit, cu indicarea cauzelor care au determinat nerespectarea termenului;

h) să prezinte Agenției, în termen de cel mult 5 zile lucrătoare, informaţia şi documentele solicitate în cadrul verificărilor pe teren a obiectului investiţiei pentru care a fost acordată subvenţia;

i) să răspundă, în cel mult 5 zile lucrătoare, demersurilor și solicitărilor Agenției expediate prin poștă, poșta electronică, fax și orice alte mijloace de comunicare;

j) să verifice poșta electronică indicată în cererea de acordare a subvenției cel puțin o dată la 3 zile calendaristice pentru a lua act de eventualele mesaje sau notificări parvenite de la Agenție;

k) să înlăture neajunsurile constatate în legătură cu implementarea proiectului investițional și/sau menținerea criteriilor de eligibilitate care au stat la baza acordării subvenției, în termenul și modul propus de beneficiar și aprobat de Agenție sau indicat în mod expres de către Agenție;

l) să restituie subvenția acordată în caz că nu respectă prevederile prezentului contract, ale Regulamentului și a altor acte normative din domeniul subvenționării, precum și în caz de rezoluțiune a contractului;

7.4. Beneficiarul care a solicitat sprijin financiar conform măsurii nr. 3 este obligat:

a) să respecte clauzele prezentului contract, prevederile Regulamentului și a altor acte normative care reglementează domeniul subvenționării;

b) să deţină actele permisive necesare pentru efectuarea investiţiei şi să respecte cerinţele specifice de mediu asociate investiţiei;

c) să respecte toate standardele naţionale relevante privind protecţia mediului, protejarea patrimoniului cultural şi natural, sănătatea publică şi securitatea muncii;

d) să menţină funcţionalitatea obiectului investiţiei şi să păstreze toate evidenţele contabile în decurs de 5 ani de la data dării în exploatare a obiectului subvenţiei;

e) să nu admită ca proiectul investiţional, la etapa implementării, să constituie obiect de finanţare nerambursabilă în cadrul altor programe finanţate din bugetul de stat sau din sursele partenerilor de dezvoltare.

f) să finalizeze implementarea proiectului investițional propus înăuntrul termenului specificat la pct. 5;

g) să prezinte trimestrial Agenției un raport de progres referitor la implementarea proiectului investițional;

h) să informeze în scris Agenția despre modificările operate în proiect/plan de afaceri, dar nu mai târziu de 5 zile lucrătoare de la data operării modificărilor;

i) să anunțe în scris Agenția atunci când termenul de implementare a proiectului va fi depăşit, cu indicarea cauzelor care au determinat nerespectarea termenului;

j) să prezinte Agenției, în termen de cel mult 5 zile lucrătoare, informaţia şi documentele solicitate în cadrul verificărilor pe teren a obiectului investiţiei pentru care a fost acordată subvenţia;

k) să răspundă, în cel mult 5 zile lucrătoare, demersurilor și solicitărilor Agenției expediate prin poștă, poșta electronică, fax și orice alte mijloace de comunicare;

l) să verifice poșta electronică indicată în cererea de acordare a subvenției cel puțin o dată la 3 zile calendaristice pentru a lua act de eventualele mesaje sau notificări parvenite de la Agenție;

m) să înlăture neajunsurile constatate în legătură cu implementarea proiectului investițional și/sau menținerea criteriilor de eligibilitate care au stat la baza acordării subvenției, în termenul și modul propus de beneficiar și aprobat de Agenție sau indicat în mod expres de către Agenție;

n) să restituie subvenția acordată în caz că nu respectă prevederile prezentului contract, ale Regulamentului și a altor acte normative din domeniul subvenționării, precum și în caz de rezoluțiune a contractului.

7.5. Agenția are dreptul:

a) să monitorizeze, înăuntrul termenului de valabilitate al contractului, modul în care beneficiarul implementează proiectul investițional și cum acesta menține criteriile de eligibilitate care au stat la baza acordării subvenției;

b) să solicite de la beneficiar informaţii şi documente referitoare la obiectul investiției și implementarea proiectului investițional pentru care a fost acordată subvenţia;

c) să efectueze verificări pe teren a obiectului investiției în lipsa beneficiarului;

d) să adreseze demersuri și solicitări beneficiarului prin poștă, poșta electronică, fax și orice alt mijloc de comunicare indicat de beneficiar;

e) să nu achite tranșele specificate la pct. 4, dacă se va constata că beneficiarul nu a respectat clauzele prezentului contract, prevederile Regulamentului, a altor acte normative care reglementează domeniul subvenționării și nu a înlăturat neajunsurile în termenul și modul indicat de Agenție;

f) să solicite restituirea subvenției acordate și/sau să rezoluționeze contractul, dacă se va constata că acesta nu a respectat clauzele prezentului contract, prevederile Regulamentului, a altor acte normative care reglementează domeniul subvenționării, nu a înlăturat neajunsurile în termenul și modul propus de beneficiar și aprobat de Agenție sau indicat în mod expres de către Agenție.

7.6. Agenția este obligată:

a) să achite subvenția solicitată în modul și termenele stabilite de pct. 3-4, în caz că beneficiarul respectă integral clauzele prezentului contract, prevederile Regulamentului și a altor acte normative care reglementează domeniul subvenționării;

b) să informeze beneficiarul în formă scrisă (prin intermediul poștei, poștei electronice, faxului sau al oricărui alt mijloc de comunicare indicat de beneficiar) referitor la data și ora efectuării verificărilor pe teren a obiectului investiției, cu cel puțin 5 zile calendaristice înainte de efectuarea verificărilor respective;

c) să aducă la cunoștința beneficiarului (prin intermediul poștei, poștei electronice, faxului sau al oricărui alt mijloc de comunicare indicat de beneficiar) constatările și concluziile formulate în rezultatul verificărilor pe teren a obiectului investiției;

d) să păstreze confidențialitatea documentelor/informațiilor care au devenit cunoscute cu ocazia examinării dosarului de subvenționare depus de beneficiar sau în procesul de monitorizare a implementării proiectului investițional.

**8. RĂSPUNDEREA PĂRŢILOR ŞI CLAUZA PENALĂ**

8.1. Beneficiarul va restitui integral suma subvenției acordate, dacă nu va respecta clauzele prezentului contract, prevederile Regulamentului și a altor acte normative care reglementează domeniul subvenționării și dacă nu va înlătura neajunsurile constatate în legătură cu implementarea proiectului investițional și/sau menținerea criteriilor de eligibilitate care au stat la baza acordării subvenției în termenul și modul propus de beneficiar și aprobat de Agenție sau în termenul și modul indicat expres de Agenție.

8.2. În cazul în care survine situația prevăzută la pct. 8.1, beneficiarul va achita suplimentar dobândă de întârziere conform prevederilor art. 942, alin. (2) din Codul civil, dacă nu o va restitui în modul și în termenul stabilit de Agenție.

**9. FORŢA MAJORĂ**

9.1. Forţa majoră este un eveniment ce nu depinde de voința părților, care nu se datorează greşelii sau vinei acestora, ce nu a putut fi prevăzut în momentul încheierii contractului şi care face imposibilă executarea obligaţiilor contractuale. Sunt considerate asemenea evenimente: războaie, revoluţii, inundaţii sau oricare alte calamităţi naturale, restricţii apărute ca urmare a unei carantine, embargouri, enumerarea nefiind exhaustivă, ci enunţiativă.

9.2. Forţa majoră este constatată de autoritatea competentă din Republica Moldova, care este Camera de Comerţ şi Industrie.

9.3. Forţa majoră exonerează părţile de îndeplinirea obligaţiilor asumate prin prezentul Contract pe toată perioada în care acţionează cazul de forţă majoră.

9.4. Executarea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

9.5. Partea care invocă forţa majoră este obligată să o notifice celeilalte părţi în termen de 5 zile lucrătoare de la producere. Dacă partea a omis termenul de notificare stabilit, aceasta decade din dreptul de a mai invoca forța majoră, cu excepția cazurilor când partea va demonstra că din motive temeinice a fost în imposibilitate să prezinte notificarea personal sau prin intermediul unui reprezentant.

9.6. Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.

**10. MODIFICĂRI ŞI COMPLETĂRI LA CONTRACT**

10.1. Orice modificare şi completare a contractului se va face în scris printr-un acord adiţional semnat de ambele părţi.

10.2. În cazul schimbării adresei, sediului, contului bancar, sau altor date relevante, beneficiarul va notifica Agenția în termen de cel mult 5 zile lucrătoare de la data efectuării modificărilor. Notificarea va constitui anexă la prezentul Contract, fără a mai fi necesară încheierea unui acord adiţional.

10.3. Neexecutarea acestei obligaţii va avea drept efect inopozabilitatea datelor modificate față de Agenție, iar toate comunicările făcute la adresa şi conform datelor cunoscute anterior, se vor considera efectiv îndeplinite de către Agenție.

**11. ÎNCETAREA CONTRACTULUI ȘI RAMBURSAREA SUBVENȚIEI**

11.1. Prezentul Contract va înceta în următoarele cazuri:

a) la expirarea termenului de valabilitate a contractului;

b) în cazul desfiinţării contractului prin acordul ambelor părţi;

c) în cazul desfiinţării contractului la iniţiativa Agenției prin operarea rezoluţiunii datorită nerespectării de către beneficiar a clauzelor prezentului contract, a prevederilor Regulamentului și a altor acte normative care reglementează domeniul subvenționării.

11.2. Agenția poate desființa prezentul contract prin rezoluțiune, în mod unilateral, începând cu data primirii de către beneficiar a declaraţiei de rezoluțiune, iar în situaţia în care beneficiarul refuză primirea, din data refuzului primirii declaraţiei.

11.3. Pentru inițierea procedurii de rezoluțiune și rambursare a subvenției acordate pot fi considerate următoarele temeiuri:

a) retragerea sau anularea deciziei Comisiei privind selectarea proiectului investiţional;

b) utilizarea subvenţiei în avans de către beneficiar în alte scopuri decât cele pentru care a fost acordată;

c) modificarea proiectului/planului de afaceri de către beneficiar fără notificarea şi acordul prealabil al Agenţiei;

d) refuzul beneficiarului de a prezenta informaţiile sau documentele solicitate de Agenţie în cadrul verificărilor pe teren.

11.4. Procedura de rezoluțiune este demarată, preferențial, printr-o scrisoare recomandată, cu confirmare de primire sau echivalent. Ca mijloc de expediere a somației se acceptă și poșta electronică, faxul sau alt mijloc de comunicare indicat de beneficiar.

11.5. Beneficiarul va avea la dispoziţie 10 zile lucrătoare pentru a transmite observaţiile sale şi pentru a lua măsuri necesare pentru îndeplinirea în continuare a obligaţiunilor specificate în prezentul contract. Dacă Agenția nu confirmă acceptarea acestor observaţii printr-o aprobare scrisă, transmisă în interval de 30 zile calendaristice de la primirea lor, contractul se va considera rezolvit.

11.6. Beneficiarul nu poate solicita din proprie iniţiativă rezoluţiunea prezentului contract, decât cu restituirea prealabilă a subvențiilor acordate de către Agenție.

11.7. Rezoluțiunea contractului va atrage obligaţia beneficiarului de restituire integrală a subvenției acordate de către Agenție.

11.8. Până la rezoluțiunea de fapt a contractului, Agenția poate suspenda orice plată ca o măsura de precauţie.

**12. MODUL DE SOLUŢIONARE A LITIGIILOR**

Divergenţele care pot apărea în procesul executării clauzelor prezentului contract, vor fi soluţionate de către părţi pe cale amiabilă, iar în cazul în care nu se va ajunge la un acord comun, litigiul va fi soluţionat pe cale judiciară.

**13. NOTIFICĂRI**

13.1. Orice notificare înaintată de către o parte a prezentului contract celeilalte părţi, va avea efect juridic doar dacă va fi întocmită în formă scrisă şi transmisă în conformitate cu prevederile prezentului capitol.

13.2. În sensul prezentului contract, prin *notificare* se înţelege: transmiterea prin poștă tradițională sau prin orice mijloc de comunicare electronică a oricărei informații, cereri, somații, referitoare la realizarea prevederilor prezentului contract.

13.3. Notificările verbale invocate de către părţi vor fi lipsite de orice efect juridic.

13.4. Notificările se transmit de către o parte celeilalte părţi prin poștă, poșta electronică, fax și orice alt mijloc de comunicare accesibil părților.

13.5. Notificările cu privire la rezoluțiune se vor transmite, preferențial, printr-o scrisoare recomandată, cu confirmare de primire sau echivalent, totodată fiind acceptată și transmiterea acestora prin poșta electronică, fax sau alt mijloc de comunicare indicat de beneficiar.

13.6. Notificările transmise prin poștă, printr-o scrisoare recomandată, vor fi considerate ca fiind recepționate la data recepționării acestora sau la data refuzului de recepționare. Se va considera că partea a refuzat recepționarea notificării, dacă acest refuz este consemnat în avizul de recepție sau dacă notificările sunt transmise repetat la sediul părții, însă partea nu este de găsit la sediul indicat și/sau nu ridică personal notificările de la poștă.

13.7. Notificările transmise prin poșta electronică vor fi considerate ca fiind recepționate la expirarea a 3 zile calendaristice, calculate din ziua următoare zilei în care notificarea a fost transmisă.

13.8. Notificările transmise prin fax sau mesaj SMS se vor considera recepționate în ziua transmiterii.

**14.** **CLAUZE FINALE**

14.1. Prezentul contract intră în vigoare la data semnării lui de către ambele părţi şi durează până expirarea termenului specificat la pct. 6 sau până la încetarea contractului.

14.2. Contractul este guvernat şi interpretat în conformitate cu prevederile **Regulamentului privind condiţiile şi procedura de acordare a subvenţiilor în avans pentru proiectele investiţionale de îmbunătăţiri funciare întru implementarea Programului de îmbunătăţiri funciare în scopul asigurării managementului durabil al resurselor de sol pentru anii 2021-2025, aprobat prin** Hotărîrea Guvernului nr. 985/2020, iar în problemele nereglementate, părţile se vor conduce de dispoziţiile legale din actele normative relevante ale Republicii Moldova.

14.3. Contractul este întocmit în limba română, şi se semnează în 2 exemplare originale, câte unul pentru fiecare parte contractantă, având aceiaşi forţă juridică.

**15. RECHIZITELE ŞI SEMNĂTURILE PĂRŢILOR**

|  |  |
| --- | --- |
| **Agenția de Intervenţie şi Plăti pentru Agricultură:** | **Beneficiarul:** |
| Sediul: MD-2004, Republica Moldova, mun. Chişinău, bd. Ştefan cel Mare şi Sfânt, 162Codul fiscal: 1010601000092 Tel.: (022) 21-23-80E-mail: aipa@aipa.gov.md Rechizite bancare:Codul băncii \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_IBAN/Escrow\_\_\_\_\_\_\_\_\_\_\_\_\_\_\_\_\_\_\_ | Sediul:Codul fiscal:Tel.: E-mail: Rechizite bancare:Codul băncii \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_IBAN/Escrow\_\_\_\_\_\_\_\_\_\_\_\_\_\_\_\_\_\_\_\_\_\_ |